《采桑子 姑苏顾氏席上小鬟》
明代·曹溶

踏歌未晓歌中意，豆蔻初含。豆蔻初含。飞到杨花便不堪。

罗巾欲乞题红句，眉语相探。眉语相探。懊恼檀郎梦已酣。

作者简介：（1613—1685）明末清初浙江嘉兴人，字秋岳，一字洁躬，号倦圃，别号金陀老圃。明崇祯十年进士，官御史。清顺治元年，授原官，后屡起屡踬，至广东布政使，降山西阳和道，以裁缺去官。工诗。富藏书。有《刘豫事迹》、《静惕堂诗集》、《静惕堂词》、《倦圃莳植记》等。